Vinnueftirlitið gengst fyrir málþingi um kulnun í starfi í Norræna húsinu 8. febrúar nk. kl. 13 - 17 . Aðalfyrirlesri málþingsins verður Wilmar Schaufeli prófessor í félags - og skipulagssálfræði við háskólann í Utrecht í Hollandi . Málþingið verður auglýst nánar í dagblöðum . Stjórn Félags unglækna stóð fyrir námskeiði um Sérgreinaval að loknu kandidatsári í samvinnu við Helgu Hannesdóttur geðlækni þann 19. janúar síðastliðinn . Kennari á námskeiðinu var Lisbeth Knudsen , heilsugæslulæknir frá Danmörku . Þetta er í þriðja sinn sem Lisbeth kemur til Íslands á vegum Félags unglækna til að halda námskeið um þetta efni . Ráðgjöf um val á sérnámi er algeng í nágrannalöndum okkar . Í Danmörku er ráðgjöfin í samvinnu við danska læknafélagið og heilbrigðisráðuneytið . Þátttaka á námskeiðinu var góð eins og sjá má á meðfylgjandi mynd sem tekin var af hópnum sem sótti námskeiðið í Hlíðasmára 8 .